高級啲嘅語言（好似係頭先提過嘅 Python 噉）就係電腦科學家為咗令寫程式呢家嘢容易啲而設計出嚟嘅，呢啲語言比較似自然語言，例如上面嗰串 Python 碼就有 if 等嘅英文字，所以對於一般人嚟講比較易明，但就同電腦實際處理緊嘅訊號（有電冇電）好唔同，所以用高級語言寫程式嗰陣，嚇嚇寫完段源碼之後都要搵編譯器將段源碼轉化成機械語言，或者搵直譯器將段源碼實時處理；